Sabinet | Volume 114, Issue 3253
Volume 114, Issue 3253, 2011
Die Kerkblad - Volume 114, Issue 3253, December 2011
Volume 114, Issue 3253, December 2011
God op ons pad of ... ons op God se pad?
Source: Die Kerkblad 114 (2011)
In Psalm 1 word beelde vir die mens se lewe gebruik: die raad van die goddelose, die weg van die sondaars en die kring van die spotters. In Psalm 18 word die lewensgang van 'n mens 'n "weg" genoem (vs 33). In die Ou Testament word God se volk tot bekering opgeroep: "Bekeer julle tog van julle bose weë" (Sag. 1:4). In Handelinge 2 noem Paulus die lewe van 'n mens 'n pad: "U het my die paaie van die lewe geleer" (vs 28). Die optrede van God in die mens word ook 'n "weg" genoem (Ps. 25:4; 27:11; Matt. 3:3).
Die roeping tot diens : uit die Woord
Author J.C. (Jan Carel) Erasmus
Source: Die Kerkblad 114, pp 3 –4 (2011)
In vroeër jare was dit algemeen bekend dat slawe werkers was vir hulle eienaars, ook genoem "base". Dan was die instelling of tradisie meestal dat slawe nie net werkers was nie, maar werklik hulle eienaars se besittings. Die eienaars kon slawe gebruik soos hulle wou en laat werk soos hulle wou. Slawe kon ook aangekoop en verkoop word. Ja, in die geskiedenis was daar vroeër op plekke en tye vendusies wat slawe betref, slawe-markte. Só het slawe of dienaars in verskillende opsigte hulle lewens gegee ter wille van ander se status, rykdom, gerief en veiligheid.
Vrede ... 'n aktuele Kerswoord : redaksioneel
Source: Die Kerkblad 114, pp 5 –6 (2011)
Geen woord uit die Kersevangelie is aan die einde van 2011 so aktueel nie soos die woord uit die engelesang: Vrede op aarde. Wat kan tans van die hele wêreld gesê word? Daar word gelewe onder die dreiging van oorloë, opstande, revolusies, terrorisme, volksmoord, bewapening, gevegte.
Die navolging van Christus deur die eeue
Source: Die Kerkblad 114, pp 7 –8 (2011)
Dit is nodig om kortliks te kyk hoe die navolging van Christus deur die eeue heen hanteer is. Daar is verskillende standpunte.
Die vrede van God : brandpunt
Source: Die Kerkblad 114, pp 9 –10 (2011)
Oor die viering van die Christusfees op Kersdag - oor die óf en die hóé daarvan - verskil gelowiges regoor die wêreld dikwels. Oor een ding stem almal egter saam: Dat dit vir die kerk goed en reg is, en nodig, om altyd, maar veral hierdie tyd van die kerklike jaar, met blye dankbaarheid terug te dink aan die geboorte van ons Here Jesus. Dit was immers die groot gebeurtenis waarin God sy Seun in die wêreld gestuur het - Hom mens laat word het sodat Hy die mensdom kon verlos.
Jesus verlos jou - weggooikinders word aangeneem en mondig verklaar : fokusartikel
Author K.A.J. (Anton) Van Rensburg
Source: Die Kerkblad 114, pp 12 –13 (2011)
Ons weet almal hoe belangrik dit is vir iemand om sy identiteit te ken en êrens te behoort. Mense wat op 'n laat stadium in hulle lewe uitvind dat hulle aangeneem is, begin dikwels naarstig te soek wie hulle is en waar hulle vandaan kom. Iemand wat met die wete grootword dat hy/sy aangeneem is, verwerk dit gewoonlik makliker.
Jesus sorg vir jou : fokusartikel
Author R.G. (Roelie) Aucamp
Source: Die Kerkblad 114, pp 14 –15 (2011)
Jy kan nie sonder kos elke dag ingaan nie ... Jy kan dan nie die dag met al sy eise en sorge aanpak nie ... Jy het ten minste 'n stukkie brood nodig om jou liggaam sterk te maak.
Jesus gebruik jou : fokusartikel
Author E.J. (Eddie) Tiemensma
Source: Die Kerkblad 114, pp 16 –17 (2011)
Wie is volgens wêreldse standaarde nie geskik om vir God in diens van Jesus Christus bruik baar te wees nie? Oor 'n antwoord hierop hoef nie gespekuleer te word nie. In die eerste Korintiërsbrief word 'n antwoord hierop gegee waar Paulus die samestelling van die gemeente in Korinte ter sprake gebring het.
Jesus bemoedig jou : fokusartikel
Author W.G.M. (Willem) Kotze
Source: Die Kerkblad 114, pp 18 –19 (2011)
Dit was 'n Saterdagoggend. Een uur ná middernag. In enige huishouding is die lui van die telefoon hierdie tyd van die nag geen goeie teken nie. Soveel te meer as jou familie honderde lidmate insluit. Dit was die pa van drie kinders. Hulle oudste, 21 jaar oud, op slag dood. 'n Ongeluk op die snelweg. Toe ek by hulle kom, sit hy met haar seëlring in sy hand toegeknyp, sy kneukels wit, asof hy 'n laaste stukkie van haar lewe by hom probeer vashou. Hoe troos en bemoedig jy daardie mens wat pas van 'n motorwrak en hulle lewelose dogter teruggekeer het huis toe?
Jesus troos jou : fokusartikel
Author J.A. (Jan) Du Preez
Source: Die Kerkblad 114, pp 20 –21 (2011)
Daar is min wat enigeen ons kan vertel oor ons Here Jesus Christus se versoeningswerk. Dat Hy vandag vir ons plek gereedmaak en vir ons intree by sy Vader, daarop vertrou ons met ons hele hart. Ons ken dit wat Hy vir ons gedoen het en nog doen, baie goed.
Jesus onderrig jou : fokusartikel
Author Pieter Van Wyk
Source: Die Kerkblad 114, pp 22 –23 (2011)
Jesus Christus, die Seun van God, het na die aarde gekom tot verlossing van die mensdom. So is vervul waarvan ons lees in Genesis 3:15 - "En Ek sal vyandskap stel tussen jou en die vrou en tussen jou saad en haar saad. Hy sal jou die kop vermorsel en jy sal hom in die hakskeen byt." Met hierdie moederbelofte is daar weer hoop ná die sondeval vir die mens gegee. Jesus Christus het gekom om die sondige kinders van die Vader los te koop en te verlos van die sonde. Hierdie genadige waarheid moet sentraal staan in ons viering van Kersfees.
Die uiterlike en innerlike mens : uit die Woord
Author A.H. (Andre) Grove
Source: Die Kerkblad 114, pp 24 –27 (2011)
Daar is min mense wat elke dag met dieselfde positiewe gesindheid en innerlik krag en lus lewe. Langdurige werksdrukte laat jou soms al hoe moeiliker met jou dagtaak begin. As jy die vorige dag lang ure gewerk het, of as jy met ingewikkelde sake te doen gehad het, mat dit jou só af dat jy die volgende dag maar redelik uitgeput aanpak. Dit is die normale ondervinding van elke mens. Sommige mense sien om hierdie rede daarna uit om eendag af te tree - dalk so gou as moontlik.
Nuwejaar 2012 - spannende tye : redaksioneel
Source: Die Kerkblad 114, pp 26 –27 (2011)
Niemand kan dit betwis nie - ons beleef spannende tye. Die afgelope jaar was daar opsienbarende gebeure in Suid-Afrika en die buiteland. Noord-Afrika sidder onder politieke onstuimigheid en terreur. Terrorisme in die Skandinawiese lande. Daar is ook die lande in die wêreld waar die kerk van die Here Jesus Christus vervolg, gemartel en dood gemaak word. In die Ooste en Suid-Amerika het verskillende na tuurrampe die inwoners van baie lande getref. Oorlogspanning in die Midde- en Verre-Ooste hou voortdurend gevaar in.
Sink ons land onheerbaar? : brandpunt
Author Gert Breed
Source: Die Kerkblad 114, pp 28 –29 (2011)
Die situasie in ons land is op 'n mespunt gebalanseer. Dit kan na enige kant toe gaan. Die rassespanning word hoog aangeblaas, die ekonomie word deur korrupsie ondergrawe. Onbekwaamheid en laksheid, werk loosheid, vigs en armoede is skynbaar onstuitbaar besig om die skip te sink.
Ek wil weet ... of ek kan glo daar is 'n hemel en 'n hel : fokusartikel
Source: Die Kerkblad 114, pp 30 –31 (2011)
Die opskrif is tipies die versoek van 'n jong Gereformeerde ma wat haar driejarige seuntjie wil help met sy nuuskierige vragies oor waar Jesus is en waar die hemel dan is en wanneer Hy gaan "afkom". Dit is die versoek van gelowiges wat blootgestel word aan heden daagse ruimtenavorsing se bevinding dat daar nie 'n hemel is in die Bybelse sin van die woord nie, want ons weet bo en rondom die aarde is en wat daar aangaan. Dit is die versoek van gelowiges wat verwar word deur "teoloë" se uitspraak dat daar nie 'n hel is nie, omdat dit teenstrydig is met wat die Bybel sê oor God se liefde, vergiffenis en genade.
Ek wil weet ... wat huweliksongeluk veroorsaak en oplos : fokusartikel
Author A.N. (Nikla) Du Plessis
Source: Die Kerkblad 114, pp 32 –35 (2011)
Vanaf die vroegste jare is huweliksongeluk 'n werklikheid. Ons lees daarvan in die Bybel (Mark. 10:4) en ervaar dit miskien elke dag in ons eie huwelike of in die huwelike van ons ouers of ons kinders. Ons is geneig om die ongelukkige periode in ons huwelike vir te lank te laat aangaan en dan word daar van die predikant of berader verwag om 'n kitsoplossing te hê.
Ek wil weet ... hoe ek alle mense kan liefhê : fokusartikel
Author Dirk Van't Zand
Source: Die Kerkblad 114, pp 34 –35 (2011)
"Liefhê kom maklik", sê baie storieboeke. Daardie storieboeke praat maar dieselfde taal as wat mense praat. Ons is geneig om te dink dis waar: liefhê kom maklik. Ja, om die lieflike lief te hê, is inderdaad maklik. Mense raak gou ingenome met die mooi, goeie en oulike mense rondom jou.
Ek wil weet ... watter sin daar in lyding is : fokusartikel
Author S.F.F. (Steve) Van der Walt
Source: Die Kerkblad 114, pp 36 –37 (2011)
Gaan staan net vir 'n oomblik stil en kyk rondom jou: Maak jou oë wyd oop! Wat sien jy raak? Wat lees jy in die koerante? Nog 'n voertuig wat gekaap is? Nog geweld waar onskuldiges omgekom het ... 'n eensame vrou wat strak voor haar uitdrukkingsloos staar, waarheen weet jy nie? 'n Stoet op pad na die kerkhof om 'n geliefde se liggaam te ruste te lê? 'n Jong seun by 'n parkeerarea wat besig is om 'n asdrom te deursoek, miskien net vir 'n krummeltjie brood om sy liggaam aanmekaar te hou?
Ek wil weet ... hoe heiligmaking in 'n bose wêreld moontlik is : fokusartikel
Source: Die Kerkblad 114, pp 38 –39 (2011)
'n Mens is geneig om te sê dat heiligmaking nie in 'n bose wêreld moontlik is nie. Immers, as iemand soos die apostel Paulus bely het dat hy die goeie wat hy wil doen, nie doen nie en die slegte wat hy nie wil doen nie, juis doen (Rom. 7:19), lyk dit nie of 'n mens baie ver op die pad van heiligmaking sal vorder nie.
Inligting en die media waarmee dit oorgedra word : diskussie
Author Jan Malan
Source: Die Kerkblad 114, pp 40 –42 (2011)
Die nuwe samelewing draai om inligting en die media waarmee dit oorgedra word. Dié saak het ook op die onlangse GTV-konferensie (Potchefstroom, 27 en 28 Sept. 2011) aandag geniet. Dit is immers iets wat baie relevant is vir die kerk wie se opdrag Die Boodskap is. Daar word selfs gereken dat die visuele en digitale media nie meer hulpmiddels is nie, maar dié medium vir die kerklike lewe: Gebruik dit of word irrelevant.